Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: fokozatot a rendőrségi fogdában történő végrehajtáshoz képest. A 19/1995. (XII. 13.) BM rendelet, valamint az 1/1995.
Paragraph Index: 78

1998. április hónapban üzembe helyeztek egy kártyával működő telefonkészüléket. Telefonkártya az Intézetben, forintért vásárolható. Figyelemmel arra, hogy ez a probléma rendeződött, ezért az állampolgári jogok országgyűlési biztosa ajánlást nem tett. A vizsgálat során őrizetest azért nem lehetett meghallgatni, mert 1997. május 23-án elszállították az Intézetből. Az idegenrendészeti őrizet alatt álló személyeknek az Intézetbe történő befogadáskor mindenki írásban nyilatkozott arról, hogy normál, vegetáriánus vagy sertéshús mentes étrendet kér. A magyarul nem tudó személyekkel a nyilatkozat tartalmát tolmács közreműködésével ismertették. A választott étrend megjelölését tartalmazó — a külföldi, illetve a tolmács által aláírt — nyilatkozat minden külföldi személyi anyagában megtalálható volt. Erről befogadáskor az Intézet őrizetest is nyilatkoztatta. A meghallgatott személyek — kifejezett kérdésre — sem állították, hogy az Intézet nyilatkoztuktól eltérő étrend szerint élelmezné őket. Inkább azt kifogásolták, hogy a nemzeti ételeiktől eltérő ízeket nehezen tudják megszokni. Figyelemmel arra, hogy az idegenrendészeti őrizet alatt álló személyek étkeztetésének vizsgálata alkotmányos visszásságra utaló körülményt nem tárt fel, az állampolgári jogok országgyűlési biztosa ajánlást nem tett. A feltárt alkotmányos visszásságok megszüntetésére 1998. október 21-i jelentésében az állampolgári jogok országgyűlési biztosa ajánlást tett a belügyminiszternek és az igazságügyminiszternek. Ajánlásában kezdeményezte, hogy a miniszterek az 1993. évi LXXXVI. tv. kiegészítésével kezdeményezzék az idegenrendészeti őrizet leghosszabb tartamának megállapítását; az idegenrendészeti őrizet egységes végrehajtása

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes